# *Приложение А*

# *Проект*

# *ДОГОВОР ЗА ДОСТАВКА*

№………………………..

Днес, …………….. 2018 година, в град София, между

**МИНИСТЕРСТВО НА ВЪНШНИТЕ РАБОТИ**, гр. София, ул. „Ал. Жендов“ № 2, БУЛСТАТ 000695228, представлявано от Мая Андонова - Генова – Директор на дирекция „УСиМТТО”, упълномощен Възложител съгласно заповед N 95-00-390/ 21.09.2017 г. на министъра на външните работи и Искра Григорова - Зоровска – Главен счетоводител, наричано по-долу за краткост **ВЪЗЛОЖИТЕЛ**, от една страна

и

**…………………………., със седалище и адрес на управление: …………………………….., с ЕИК № …………………., представлявано от ……………….. – в качеството му на………, наричан по-долу ИЗПЪЛНИТЕЛ** от друга страна, (**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „Страните“, а всеки от тях поотделно „Страна“),

на основание чл. 112, ал. 1 от Закона за обществените поръчки („**ЗОП**“) и Решение №........../......... г. на **ВЪЗЛОЖИТЕЛЯ** за определяне на **ИЗПЪЛНИТЕЛ** на обществена поръчка с предмет: „Доставка и инсталация на мултифункционални устройства за централно управление на МВнР”, **за обособена позиция № 1 –** Доставка и инсталация на 25 броя мултифункционални устройства - А3 и софтуерно решение за проактивно управление на направените разходи за печат,се сключи този договор („**Договора**/**Договорът**“) за следното:

###### **І. ПРЕДМЕТ НА ДОГОВОРА**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТприема да извърши срещу възнаграждение: доставка и инсталация на 25 броя мултифункционални устройства - А3 /наричани по-долу оборудване/ и софтуерно решение за проактивно управление на направените разходи за печат, до обект: Министерство на външните работи, ул. „Александър Жендов” № 2, ж. к. „Яворов”, 1113 гр. София.

 **(2)** ИЗПЪЛНИТЕЛЯТ извършва доставката съгласно Техническата спецификация на ВЪЗЛОЖИТЕЛЯ, Техническото предложение и Ценовото предложение на ИЗПЪЛНИТЕЛЯ, които са неразделна част от настоящия договор.

**ІІ. СРОК НА ДОГОВОРА**

**Чл. 2.** **(1)** Договорът влиза в сила от датата на подписване на същия от страните. Срокът на настоящия Договор изтича след изтичането на гаранционния срок на оборудването, предмет на Договора, посочен в чл. 12, ал. 1 и удовлетворяването на всички претенции на ВЪЗЛОЖИТЕЛЯ, свързани с гаранционната отговорност на ИЗПЪЛНИТЕЛЯ.

**(2)** Срокът за доставката на оборудването и софтуерното решение е ……………………………….календарни дни (не повече от 60 (шестдесет) календарни дни), след започване изпълнението на Договора.

**ІІI. ЦЕНА И НАЧИН НА ПЛАЩАНЕ**

**Чл. 3. (1)** Общата стойност на настоящия договор е ……………. /словом/ **без ДДС**, или ……………….. **/**словом/ **с ДДС**,съгласно ценовото предложение на ИЗПЪЛНИТЕЛЯ, неразделна част от настоящия договор.

 **(2)** ВЪЗЛОЖИТЕЛЯТ заплаща цената в български левове, по банковата сметка на ИЗПЪЛНИТЕЛЯ, съгласно условията и сроковете подробно описани в чл. 4 от настоящия Договор. Плащането се извършва в български левове, с платежно нареждане по следната банкова сметка, посочена от ИЗПЪЛНИТЕЛЯ:

 BIC: **……………………………………**

 IBAN: **………………………………….**

 БАНКА: **……………………………….**

 **(3)** Изпълнителят е длъжен да уведомява писмено ВЪЗЛОЖИТЕЛЯ за всички последващи промени по предходната алинея в срок от 5 календарни дни считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

**(4)** Посочените от ИЗПЪЛНИТЕЛЯ в Ценовото предложение цени са крайни и включват абсолютно всички дължими данъци, такси и разходи по доставката, инсталирането и всички съпътстващи дейности свързани с нея, включително всички дейности, извършвани през гаранционния срок. Цените в Ценовото предложение остават непроменени за срока на действие на настоящия договор.

**(5)** Плащане не се извършва в случай, че за изпълнителя е получена информация от Национална агенция по приходите или Агенция „Митници” за наличието на публични задължения, съгласно РМС № 593/20.07.2016г. В този случай плащането се извършва съгласно указанията на органите на данъчната и митническата администрация.

**Чл. 4. (1)** ВЪЗЛОЖИТЕЛЯТзаплаща цената по договора, в срок до 15 (петнадесет) работни дни, считано от датата на подписване на приемо-предавателен протокол, удостоверяващ доставката и инсталирането на оборудването и всички съпътстващи дейности свързани с него и внедряването на софтуерно решение и след представяне на оригинална фактура.

 **(2)** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ дейности, като в случай на несъответствия с описаните в офертата, съответното плащане се извършва в срок до 15 (петнадесет) работни дни след отстраняване на несъответствията или дефекта, или замяната на некачествения актив с нов. Отстраняването на недостатъците е за сметка на ИЗПЪЛНИТЕЛЯ.

 **(3)** За дата на плащането, се счита датата на извършване на нареждането за плащане от страна на ВЪЗЛОЖИТЕЛЯ.

**ІV. МЯСТО НА ДОСТАВКА И ИНСТАЛИРАНЕ. ПРИЕМАНЕ ИЗПЪЛНЕНИЕТО НА ДОГОВОРА**

**Чл. 5. (1)** Мястото на доставка и инсталиране на оборудването и внедряването на софтуерно решение е в сградата на МВнР - ЦУ, находяща се в гр. София, ул. „Александър Жендов“ № 2.

**(2)** Изпълнението на предмета на договора се удостоверява с подписване на двустранни приемо-предавателни протоколи от страните или техни упълномощени представители, в които се описват вида, характеристиките и броя на доставеното оборудване. Софтуерното решение се приема с отделен протокол.

**(3)** Доставеното оборудване и софтуерно решение следва да отговарят на описаните технически характеристики предложени от ИЗПЪЛНИТЕЛЯ в Техническото предложение, неразделна част от настоящия договор.

**(4)** Собствеността на оборудването, обект на договора, преминава върху ВЪЗЛОЖИТЕЛЯ след приемане от комисия, определена от Възложителя. Рискът от случайно погиване или повреждане на оборудването преминава върху ВЪЗЛОЖИТЕЛЯ от момента на приемане на доставката и инсталирането.

**(5)** Мултифункционалните устройства ще се доставят и инсталират през работни дни, в часовия интервал от 8,30 до 17,30 часа всеки работен ден.

**Чл.6. (1)** При предаването на доставката и инсталацията, ИЗПЪЛНИТЕЛЯТ осигурява на ВЪЗЛОЖИТЕЛЯ необходимото според обстоятелствата време да ги прегледа за недостатъци.

**(2)** Комисията по чл. 11, ал. 1 е длъжна да прегледа оборудването при получаването и да уведоми незабавно ИЗПЪЛНИТЕЛЯ за забелязаните недостатъци, което се отбелязва в констативен протокол. Ако комисията не направи това, се счита, че е одобрила доставеното.

**(3)** При констатиране на явни Несъответствия и недостатъци по време на доставката се съставя **констативен протокол**, в който се описват констатираните Несъответствия, и се посочва срокът, в който същите ще бъдат отстранени. Външни повреди, брой и несъответствия с посочените в офертата на ИЗПЪЛНИТЕЛЯ, са основание за ВЪЗЛОЖИТЕЛЯ да поиска от ИЗПЪЛНИТЕЛЯ да подмени за своя сметка несъответстващото оборудване с такова, отговарящо на всички изисквания, посочени в техническата спецификация, неразделна част от настоящия договор.

 **(4)** След отстраняване на Несъответствията, Страните подписват двустранен Приемо-предавателен протокол за приемане на доставката.

**(5)** Рекламации по ал. 2 следва да бъдат направени в момента на подписване на приемо-предавателен протокол.

**(6)** Приемането на доставката с Приемо-предавателния протокол няма отношение към установените впоследствие в гаранционния срок Несъответствия.

**(7)** Възложителят се задължава да уведоми писмено Изпълнителя за всички скрити Несъответствия, които не е могъл да узнае при приемането на доставката в срок до 7 (*седем*) дни от узнаването им, но не по-късно от изтичане на гаранционния срок.

**(8)** При наличие на явни Несъответствия посочени в констативния протокол по алинеи **(2)** и **(3)** и/или при наличие на скрити Несъответствия, констатирани от Възложителя и съобщени на Изпълнителя по реда на алинея **(7):** Изпълнителят заменя доставените мултифункционални устройства със съответстващи с изискванията на настоящия Договор в срока, посочен съответно в констативния протокол и/или в разумен срок след получаване на уведомлението по алинея (7), който не може да бъде по-дълъг от 5 календарни дни.

**(9)** В случаите на Несъответствия посочени в констативния протокол по алинеи (2) и (3), ВЪЗЛОЖИТЕЛЯТ не дължи заплащане на цената по съответното възлагане, преди отстраняването им и изпълненията на останалите условия за плащане, предвидени в Договора.

**V. ПРАВА И ЗАДЪЛЖЕНИЯ НА СТРАНИТЕ**

**Права и задължения на Изпълнителя:**

 **Чл. 7.** ИЗПЪЛНИТЕЛЯТ се задължава:

1. Да изпълни доставката, инсталирането и пускането в експлоатация на оборудването, предмет на настоящия договор, безотказно, грижливо, добросъвестно и професионално.
2. Да извърши доставката, инсталирането и пускането в експлоатация на оборудването в сградата на Министерство на външните работи, посочена в чл. 1, ал. 1 от настоящия договор.
3. Да предостави хардуер и софтуер - нови, неупотребявани, в актуалните продуктови листи на производителя към датата на Договора за доставка и да не са спрени от производство.
4. Да предостави пълните гаранционни условия от производителя на оборудването.
5. Да предаде хардуера и софтуера в пълно работно състояние т.е. в случай, че за нормалната работа на доставеното оборудване е необходима дейност или аксесоар, който не е посочен като задължително изискване в техническата спецификация, той трябва да бъде включен в техническото предложение и калкулиран в ценовото предложение.
6. При дефектирали хардуер и софтуер, модули или устройства и невъзможност на изпълнителя да осигури техния ремонт или замяна със същите, ИЗПЪЛНИТЕЛЯТ е длъжен да осигури нови, алтернативни решения, като подменените са със същите или по-добри характеристики, при запазване на пълната изисквана функционалност
7. Да предостави хардуер, който отговаря на всички стандарти в Република България относно ергономичност, пожаро-безопасност, норми за безопасност и включване към електрическата мрежа.
8. Да предостави софтуерното решение за проактивно управление на направените разходи за печат съгласно техническата спецификация и техническото предложение на Изпълнителя, неразделна част от договора.
9. Да изпълни задълженията си по Договора и да упражнява всичките си права, с оглед защита интересите на Възложителя.
10. Да уведомява своевременно ВЪЗЛОЖИТЕЛЯ за всички промени в статута на фирмата до изтичане срока на договора.
11. Да спазва правилата за вътрешния ред, както и хигиенните изисквания и изисквания за безопасност на мястото на доставка и инсталирането и да изпълнява задълженията си по Договора без да пречи на нормалното протичане на работата на ВЪЗЛОЖИТЕЛЯ.
12. Да уведоми писмено в срок от 2 (два) дни предварително, за конкретните дати, и час на доставките и имената на служителите си, които ще изпълняват доставките и инсталирането, на следния имейл:………………; тел. …………….., …………… – …………………….
13. Да отстрани за своя сметка всички повреди нанесени на имуществото на Възложителя, както и да обезщети всяко трето лице, на което са нанесени вреди по време на и във връзка с доставката и инсталиране на оборудването.
14. Да разполага с Център за Обслужване на Клиенти, където ВЪЗЛОЖИТЕЛЯТ да регистрира възникването на инцидент, чрез подаване на заявка по електронна поща, регистрация в електронна система, телефон или факс. Ползването на телефонните и факс услуги не трябва да поставя ВЪЗЛОЖИТЕЛЯ пред необходимост да заплаща разговори по международни тарифи и тарифи на услуги с добавена стойност.
15. Да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и ал. 11 от ЗОП. (клаузата се включва, ако е приложима).

 **Чл. 8.** ИЗПЪЛНИТЕЛЯТ има право:

 1. При точно и навременно изпълнение на задълженията си по настоящия Договор, ИЗПЪЛНИТЕЛЯТ има право да получи цената по Договора, съгласно определения начин на плащане.

######  2. Да иска от ВЪЗЛОЖИТЕЛЯ необходимото съдействие за осъществяване на работата по договора включително предоставяне на нужната информация и документи за изпълнение на Договора и на необходимия достъп до помещения на ВЪЗЛОЖИТЕЛЯ.

###### **Права и задължения на Възложителя:**

**Чл. 9.** ВЪЗЛОЖИТЕЛЯТ е длъжен :

**1.** При добросъвестно и точно изпълнение на Договора ВЪЗЛОЖИТЕЛЯТ се задължава да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор.

**2.** Да осигури достъп до сградата на МВнР – ЦУ на служителите, които да доставят и инсталират оборудването, предмет на настоящия договор.

**3.** Да приеме доставката и инсталиране на оборудването при условията и срока на договора.

**Чл. 10.** ВЪЗЛОЖИТЕЛЯТ има право:

 **1.** Да иска от ИЗПЪЛНИТЕЛЯ да изпълни предмета на договора в срок и без отклонения от договора.

### 2. Да проверява, следи и контролира изпълнението на задълженията по този договор по всяко време, чрез назначена със заповед на ВЪЗЛОЖИТЕЛЯ комисия, по начин, невъзпрепятстващ работата на ИЗПЪЛНИТЕЛЯ;

 **3.** Да изисква от Изпълнителя замяната на несъответстващо с техническата спецификация и/или дефектно оборудване, както и отстраняване на недостатъците, по реда и в сроковете, определени настоящия Договор.

 **4.** Да откаже приемането на доставката, както и да заплати изцяло или частично цената по съответната заявка, когато ИЗПЪЛНИТЕЛЯТ не спазва изискванията на Договора и техническата спецификация, докато Изпълнителят не изпълни изцяло своите задължения съгласно условията на Договора.

**VІ. ПРИЕМАНЕ НА ИЗПЪЛНЕНИЕТО**

**Чл. 11.** Приемането на извършеното по чл. 1 от Договора се осъществява с подписването на приемо-предавателен протокол от комисия, назначена със заповед на Възложителя. Комисията упражнява контрол на договореностите и подписва документите, удостоверяващи приемане на оборудването, извършваните дейности необходими за инсталиране и внедряване на софтуерното решение.

**VII. ГАРАНЦИОННА ОТГОВОРНОСТ.**

**Чл. 12.(1)** Гаранционен период за поддържане и обслужване на оборудването и софтуерното решение, е …………………. месеца. Гаранционните срокове започват да текат от датата на предавателно–приемателния протокол, удостоверяващ изпълнението на договора.

**(2)** В гаранционния период ИЗПЪЛНИТЕЛЯТ осигурява постоянна връзка чрез факс или e-mail за заявяване на техническа помощ от страна на ВЪЗЛОЖИТЕЛЯ.

**(3)** Изпълнителят ще предостави пълните гаранционни условия от производителите на оборудването.

 **(4)** За периода на гаранцията на различните хардуерни устройства и софтуера, 5х9 часа гаранция на мястото на доставка в сградата на Министерство на външните работи – улица „Александър Жендов 2, 1113 ж.к. Яворов, София, с време на реакция до следващия работен ден (on-site) по заявка от ВЪЗЛОЖИТЕЛЯ (по телефон, факс или e-mail).

 **(5)** Всички разходи по време на гаранционното обслужване са за сметка на Изпълнителя.

 **(6)** Гаранционната хардуерна поддръжка, в която не влизат консумативите на устройствата – тонери и барабани, се извършва от ИЗПЪЛНИТЕЛЯ, включваща работа на място, до възстановяване работоспособността на хардуера и софтуера.

**(7.)** Режимът на поддръжка 5х9 се реализира от ИЗПЪЛНИТЕЛЯ в работни дни от 8:30 до 17:30, 5 дни в седмицата по 9 часа.

**(8.)** Време за реакция е времето от момента на подаване на заявка за възникнал проблем до обратна реакция (обаждане или пристигане на място) от ИЗПЪЛНИТЕЛЯ.

**(9)** За всяка извършена дейност в периода на гаранционната поддръжка, ИЗПЪЛНИТЕЛЯТ изготвя и предоставя протокол, който съдържа описание на извършеното. Протоколът се подписва от представители на двете страни.

**(10)** ИЗПЪЛНИТЕЛЯТ се задължава да предостави обобщен отчет за извършените дейности по поддръжката в края на срока на договора.

**(11)** ИЗПЪЛНИТЕЛЯТ ще осъществява дейностите по доставката и гаранционна поддръжка за своя сметка, включително труд, всички резервни части неограничен брой за периода на поддръжката.

**VIII. ГАРАНЦИЯ ЗА ИЗПЪЛНЕНИЕ НА ДОГОВОРА.**

**Чл. 13. (1)**  ИЗПЪЛНИТЕЛЯТ гарантира изпълнението на произтичащите от настоящия Договор свои задължения с гаранция за изпълнение в размер на 3 % (три процента) от стойността на Договора по чл. 3, ал. 1 без ДДС или сумата от ………………. (…………………………) лева.

**(2)** ИЗПЪЛНИТЕЛЯТ представя документ за внесена гаранция за изпълнение на Договора към датата на сключването му.

**(3)** ИЗПЪЛНИТЕЛЯТ избира формата на гаранцията измежду една от следните: (а) парична сума, внесена по банковата сметка на Възложителя; (б) банкова гаранция; или (в) застраховка.

**Член 14.**  Когато гаранцията се представя във вид на парична сума, тя се внася по следната банкова сметка на ВЪЗЛОЖИТЕЛЯ:

Банка БНБ;

BIC: BNBGBGSD;

IBAN: BG40BNBG9661 3300 1534 03

Всички банкови разходи, свързани с преводите на сумата са за сметка на ИЗПЪЛНИТЕЛЯ.

**Член 15.**  Когато ИЗПЪЛНИТЕЛЯТ представя банкова гаранция, се представя оригиналът й, като тя е безусловна, неотменяема и непрехвърляема, като покрива 100 % (сто процента) от стойността на гаранцията за изпълнението със срок на валидност срокът на действие на Договора, плюс 30 (тридесет) дни.

**Член 16.**  Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

**Член 17.**  Всички банкови разходи, свързани с обслужването на превода на гаранцията, включително при нейното възстановяване, са за сметка на ИЗПЪЛНИТЕЛЯ.

**Член 18.**  Застраховката, която обезпечава изпълнението, чрез покритие на отговорността на ИЗПЪЛНИТЕЛЯ, е със срок на валидност, срока на действие на договора, плюс 30 (тридесет) дни. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ при пълно или частично неизпълнение на Договора и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличие на основание за това, са за сметка на ИЗПЪЛНИТЕЛЯ.

**Член 19. (1)** ВЪЗЛОЖИТЕЛЯТ освобождава гаранцията за изпълнение на Договора на етапи и при условия, както следва:

(19.1.1.) частично освобождаване в размер на 1 % (един процент) от стойността на Договора в размер на ………………. (…………………………) лева без ДДС, в срок от 30 (тридесет) дни, след приемане на доставката и подписване на Приемо-предавателния протокол без забележки, при условие че сумите по гаранцията не са задържани, или не са настъпили условия за задържането им;

(19.1.2.) окончателно освобождаване на остатъчната сума по гаранцията се извършва в срок от 30 (тридесет) дни, след изтичане на гаранционния срок на оборудването, посочен в чл. 12, ал. 1, при условие, че ИЗПЪЛНИТЕЛЯТ е изпълнил всички свои задължения по Договора и сумите по гаранцията не са задържани, или не са настъпили условия за задържането им.

**Член 20.** ВЪЗЛОЖИТЕЛЯТ не дължи лихви, такси, комисионни или каквито и да било други плащания върху сумите по предоставените гаранции, независимо от формата, под която са предоставени.

**Член 21.** Гаранциите не се освобождават от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към задържане на гаранциите.

**Член 22.** ВЪЗЛОЖИТЕЛЯТ има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на ИЗПЪЛНИТЕЛЯ и/или при разваляне или прекратяване на настоящия Договор по вина на Изпълнителя. В тези случаи, ВЪЗЛОЖИТЕЛЯТ има право да задържи от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението.

**Член 23.** ВЪЗЛОЖИТЕЛЯТ има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на ИЗПЪЛНИТЕЛЯ.

**Член 24.** В случай на задържане от ВЪЗЛОЖИТЕЛЯ на суми от гаранциите, ИЗПЪЛНИТЕЛЯТ е длъжен в срок до 3 (три) дни да допълни съответната гаранция до размера ѝ, уговорен в чл. 13, ал. 1, като внесе усвоената от ВЪЗЛОЖИТЕЛЯ сума по сметка на ВЪЗЛОЖИТЕЛЯ, или учреди банкова гаранция за сума в размер на усвоената или да застрахова отговорността си до размера по чл. 13, ал. 1.

**IX. ПОДИЗПЪЛНИТЕЛИ /ако е приложимо/**

 **Член 25. (1)** За извършване на дейностите по Договора, ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.

**(2)** Процентното участие на подизпълнителите в цената за изпълнение на Договора не може да бъде различно от посоченото в офертата на ИЗПЪЛНИТЕЛЯ.

**(3)** Изпълнителят може да извършва замяна на посочените подизпълнители за изпълнение на Договора, както и да включва нови подизпълнители в предвидените в ЗОП случаи и при предвидените в ЗОП условия.

**(4)** Независимо от използването на подизпълнители, отговорността за изпълнение на настоящия Договор е на Изпълнителя.

**(5)** Сключването на договор с подизпълнител, който не е обявен в офертата на ИЗПЪЛНИТЕЛЯ и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на ИЗПЪЛНИТЕЛЯ, се счита за неизпълнение на Договора и е основание за едностранно прекратяване на Договора от страна на ВЪЗЛОЖИТЕЛЯ и за усвояване на пълния размер на гаранцията за изпълнение.

**Член 26.** При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:

приложимите клаузи на Договора са задължителни за изпълнение от подизпълнителите;

действията на подизпълнителите няма да доведат пряко или косвено до неизпълнение на Договора;

при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.

**Член 27. (1)** Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част директно на подизпълнителя.

**(2)** Разплащанията по ал. 1 се осъществяват въз основа на искане, отправено от подизпълнителя до Възложителя чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

**(3)** Към искането по ал. 2 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

**(4)** Възложителят има право да откаже плащане по ал. 1, когато искането за плащане е оспорено, до момента на отстраняване на причината за отказа.

**X. НЕУСТОЙКИ**

**Чл. 28.** При забава и/или при неизпълнение на поетите с настоящия договор задължения неизправната странадължи на изправната неустойка в размер на 0,5% от стойността на неизпълнената част за всеки ден забава, но не повече от 10% от общата стойност на договора.

**Чл. 29.** За пълно неизпълнение на задължения по договора неизправната страна дължи на изправната неустойка в размер на 10 % от цената на договора. Страната, която е понесла вреди от неизпълнението може да търси обезщетение и за по-големи вреди.

**Чл. 30**. Изплащането на неустойката не лишава изправната страна от правото да търси реално изпълнение и обезщетение за претърпени вреди.

**XI. ПРЕКРАТЯВАНЕ НА ДОГОВОРА**

**Чл. 31**. **(1)** Настоящият Договор се прекратява в следните случаи:

1. с изпълнение на всички задължения на Страните;
2. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление от ВЪЗЛОЖИТЕЛЯ до ИЗПЪЛНИТЕЛЯ, веднага след настъпване на обстоятелствата, без да дължи обезщетение;
3. при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 45 (четиридесет и пет) дни.
4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
5. при условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен:

1. по взаимно съгласие на Страните, изразено в писмена форма;
2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ;
3. от всяка от Страните след изтичане на тримесечен срок от сключването му, ако неговото изпълнение не е започнало – с писмено уведомление до другата Страна, без да дължи предизвестие или обезщетение.

 **(3)** ВЪЗЛОЖИТЕЛЯТ може да прекрати Договора без предизвестие, с уведомление, изпратено до ИЗПЪЛНИТЕЛЯ при пълно или частично неизпълнение или при забава с повече от 10 /десет/ дни от ИЗПЪЛНИТЕЛЯ.

**Чл. 32.** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**ХII. ОБЩИ УСЛОВИЯ**

**Чл. 33.** Всички спорове между страните се решават чрез преговори. При непостигане на съгласие спорът се отнася за разрешаване пред компетентния български съд.

**Чл. 34.** За всички неуредени в Договора въпроси се прилагат разпоредбите на действащото българско законодателство.

Настоящият Договор се състави и подписа в два еднообразни екземпляра – по един за всяка от страните.

**Неразделна част от настоящия договор е следното приложение:**

**1.** Техническа спецификация;

**2.** Техническо предложение;

**3.** Ценово предложение.

**УПЪЛНОМОЩЕН ВЪЗЛОЖИТЕЛ: ИЗПЪЛНИТЕЛ:**

**МАЯ АНДОНОВА - ГЕНОВА**

**съгласно заповед N 95-00-390/21.09.2017г.**

 **на министъра на външните работи**

**ГЛАВЕН СЧЕТОВОДИТЕЛ:**

**ИСКРА ГРИГОРОВА-ЗОРОВСКА**